el el el el el el el el el el el el el el el el el el el el el el el el el el el es el el el el el el el el el el el el el el el en el fr el el en el el el el oc el el el el el el el el el el el el el el el el el el el el el el el en fr el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el
Ελεύθερος κι Ωραίος (ή αλλιώς Ελεύθερος & Ωραίος) είναι μία ελληνική κωμική τηλεοπτική σειρά που προβλήθηκε από τον τηλεοπτικό σταθμό ANT1 από τις 13 Ιανουαρίου του 2012 μέχρι τις 17 Μαΐου του 2012. Η σειρά αποτελεί την μεταφορά του κολομβιανού σεναρίου Vecinos στα ελληνικά δεδομένα, με τη διασκευή να επιμελείται ο Πάνος Αμαραντίδης, ενώ τη σκηνοθεσία ο Παναγιώτης Κούτρας.[1][2]
13 Ιανουαρίου 2012– 17 Μαΐου 2012
Η σειρά παρουσιάζει την αλλαγή στη ζωή του Σταμάτη όταν κερδίζει το λαχείο. Το Ελεύθερος & Ωραίος προβλήθηκε για μία τηλεοπτική σεζόν και αποτελείται από 14 επεισόδια. Ενώ η σειρά ξεκίνησε τα γυρίσματα το 2009 με σκοπό να προβληθεί τη σεζόν 2009-2010, τελικά η πρεμιέρα της αναβλήθηκε επ' αόριστον. Τον Οκτώβριο του 2011, και ενώ τα γυρίσματα είχαν ολοκληρωθεί δύο χρόνια πριν, ο τηλεοπτικός σταθμός ANT1 αποφάσισε να προβάλλει τη σειρά από τις αρχές του 2011 όπως και έγινε.[3][4]
Ο Σταμάτης Τσιμπιρίκος (Γιώργος Πυρπασόπουλος) είναι ένας μεροκαματιάρης ταξιτζής που ζει σε μία λαϊκή γειτονιά. Μια μέρα ενώ εργάζεται για να βγάλει τα προς το ζείν, κερδίζει το λαχείο κι έτσι αποφασίζει να πάρει την μητέρα του Ρούκα (Κάρμεν Ρουγγέρη) και να αλλάξουν γειτονιά. Στην υπερπολυτελή πολυκατοικία στην οποία μετακομίζουν γνωρίζει την Τατιάνα (Θάλεια Ματίκα) την οποία ερωτεύεται. Όμως η Τατιάνα είναι αρραβωνιασμένη με έναν ισχυρό άνδρα τον Αλέξανδρος (Μέμος Μπεγνής). Όμως αυτό που δεν γνωρίζουν η Τατιάνα και ο Σταμάτης είναι πως ο Αλέξανδρος και η αρραβωνιαστικιά του Σταμάτη, Λέτα (Ιωάννα Πηλιχού), έχουν παράνομη ερωτική σχέση. Μόλις μαθευτούν τα νέα για το λαχείο η Λέτα θα κάνει τα πάντα για να παντρευτεί τον πλούσιο πλέον Σταμάτη.
Πάνος Αμαραντίδης - Διασκευή σεναρίου
Παναγιώτης Κούτρας - Σκηνοθέτης
Γιάννης Σαμπάνης - Βοηθός σκηνοθέτη
Ανδρόνικος Δημόπουλος - Βοηθός σκηνοθέτη
Φώφη Γιοκάρη - Σκηνογράφος
Αλέξης Φούκος - Ενδυματολόγος
Σταμάτης Γιατράκος - Μουσική επιμέλεια
Γιώργος Ζαντιώτης - Μοντάζ / Μιξάζ
Τζώρτζης Πεφάντης - Σύμβουλος παραγωγής
Λουκάς Γιαννάτος - Διεύθυνση παραγωγής
Ελένη Αργυρού - Οργάνωση παραγωγής
Γιώργος Ανακτορίδης - Διεύθυνση φωτογραφίας
Γιάννης Καραγιάννης - Executive producer
JK Productions - Εταιρεία παραγωγής
↑ «Ελεύθερος κι ωραίος: Νέα σειρά στον ΑΝΤ1». bizznews.gr. 2011-10-27. http://www.bizznews.gr/eleftheros-ki-oreos-nea-sira-ston-ant1. Ανακτήθηκε στις 2011-10-27.
↑ «Έρχεται ο «Ελεύθερος και ωραίος» στον ΑΝΤ1». newsbeast.gr. 2011-12-19. http://www.newsbeast.gr/media/arthro/276496/erhetai-o-eleutheros-kai-oraios-ston-ad1. Ανακτήθηκε στις 2011-12-19.
↑ «Τηλεόραση 2010». tanea.gr. 2010-04-19. http://www.tanea.gr/2010/04/19/lifearts/culture/tileorasi-392/. Ανακτήθηκε στις 2010-04-19.
↑ «Gone Too Soon: Σειρές που κόπηκαν νωρίς». thinkdrops.gr. 2014-12-17. http://www.thinkdrops.gr/2014/12/17/gone-too-soon-seires-pou-kopikan-nwris/. Ανακτήθηκε στις 2014-12-17.